شەفەق نیوز/ سەرچەوەیلیگ پزشکی، ئمڕوو چوارشەممە، خەوەردان لە مردن ١٧ تووشهاتگ کۆڕۆنا و تۆمارکردن ١٣٧ تووشهاتگ نوو وە پەتاگە لە سێ پارێزگا.سەرچەوەیگ پزشکی ئەرا ئاژانس شەفەق نیوز وت: پارێزگای زیقار ١٦ مردن و ١٣٥ تووشهاتگ ڤایڕۆس کۆرۆنا تۆمار کرد.لە کەرکوک، سەرچەوەیگ ئەمنی ئەرا ئاژانس شەفەق نیوز وت: عەقید مازن غەریب وەڕیەوبەر پۆلیس فریاکەفتن کەرکوک تووش ڤایڕۆس کۆڕۆنا هات، و وتیش؛ غەریب ئیسە هالە کەرەنتین ماڵی لە شار کەرکوک. سەرچەوەگە هەمیش وت: پیاو پیریگ لە تەمەن ٧٢ ساڵ ناوی حسەن کەریم عەبدوڵا وەڤایڕۆس کۆرۆنا مرد، و کەسە مردگەگە باوگ رۆژنامەنووسیگە لە ئێزگەی خۆجێیگ کارکەێد.لە کەربەلا، سەرچەوەیگ پزشکی ئەرا ئاژانس شەفەق نیوز وت: دوو تووشهاتگ وەکۆڕۆنا تۆمار کریا ك لە عەتەبەی حسێنی كار كه‌ن.
